Publication: Magyar Közlöny
Issue: MK-2001-119 (Year: 2001, Number: 119)
Era: 1990-2004
Section: A bírósági végrehajtónak a hatáskörében tett intézkedése mindenkire kötelező. [A bíróságok szervezetéről és igazgatásáról szóló 1997. évi LXVI. törvény 97. § (4) bekezdés.]
Paragraph Index: 844

A bírósági végrehajtónak a hatáskörében tett intézkedése mindenkire kötelező. [A bíróságok szervezetéről és igazgatásáról szóló 1997. évi LXVI. törvény 97. § (4) bekezdés.] A végrehajtás során a bírósági végrehajtó — szükség esetén — az adós lezárt lakását, tartózkodási helyéül szolgáló vagy egyéb helyiségét, a hozzájuk vezető bejáratot, továbbá az adós bútorát vagy más ingóságát felnyithatja; az adós lakását és egyéb helyiségét, bármely vagyontárgyát és a gazdasági tevékenységével kapcsolatos iratait megtekintheti és átvizsgálhatja. Ellenszegülés esetén a végrehajtó közvetlenül a legközelebbi helyi rendőri szervhez fordul, amely köteles a végrehajtási eljárásban haladéktalanul közreműködni az ellenszegülés megszüntetése végett.

Source: https://magyarkozlony.hu/hivatalos-lapok/0173cc16618644622cc2a21a0d55f485c60ae256/dokumentumok/4cb16f72cc7764ad611a3b101d014cb3b3cdee44/letoltes